Charles Darwin

Hiel Charles Robert Darwin (1809 febul 12 - 1882 prilul 19) äbinom nativestigan LinglänikEl Darwin äbinom sevädik as natavan, taledavan, lifavan ä lautan; posä ivobom as sananiyufan e pos yels tel as sanavistudan pädugälom as kultan. Posä isevädikom vü nolavans sekü vestigams topik oma dö talav, ämobob stabü klülabots nolavik, das lifabids valik evolfons ve tim de büafs kobädik bal u aniks medü sesukam natik.van Wyhe, John. 2006. Charles Darwin: gentleman naturalist. A biographical sketch. Pekonsulton tü 2006 dekul 15. Jenöfot, das volfam lifabidas jenon, pälasumon e päzepon fa nolavanef e publüg nog dü lifüp omik, e teorod omik tefü sesukam natik pälelogon as plän staböfik volfama at ün degyel 1930,van Wyhe, John. 2006.; ats binons anu stabasüemodis volfamateoroda atimik. Ön fom pevotüköl, tüv nolavik ela Darwin blebon staböfik pro lifav, ibä gevon plänik tikavik balöl tefü distöf lifaThe Complete Works of Darwin Online - Biography. Se bevüresodatopäd: darwin-online.org.uk. Pekonsulton tü 2006 dekul 15.

El Darwin änitedälikom dö natav dü ästudom sanavi in Niver di Edinburgh e poso godavi in Niver di Cambridge.Leff, David. 2000. About Charles Darwin. Pekonsulton tü 2006 dekul 15. Täv lulyelik oma me naf: Beagle äfümükons benorepüti omik as talavan, kela küpedots e teorods ästütons tikamagotis balfomimik hiela Charles Lyell; püb tävadelabuka omik äfämükon omi as lautan pöpedik. Päbluvüköl fa stäänükam taledavik lifafomas e fösilas, kelis ikonletom dü täv omik, el Darwin ävestigom bidaceni ed äfomälom teorodi okik tefü sesükam natik ün 1838.Desmond, Adrian, e James Moore. 1991. Darwin. London: Michael Joseph, Penguin Group, ISBN 0-7181-3430-3, pads: 210, 263–274, 284–285. Do äbespikom tikamagotis okik 
ko natavans votik anik, äneodom timi ad vestigön plu e vob taledavik oma äbuon.van Wyhe, John. 2007 mäzul 27. Mind the gap: Did Darwin avoid publishing his theory for many years?. Notes and Records of the Royal Society, nüm: 61, pads: 177-205. Vödem rigädik, fomätü .pdf.. Nog älaipenom teorodi okik ün 1858, ven hiel Alfred Russel Wallace äsedom ome vödemi okik, in kel äbepenom teorodi sümik, kelos äkodon kepübi sunädik teorodas bofik omsik.Darwin - At last. Mused Lamerikänik Natava. Pekonsulton tü 2007 mäzul 21.

Buk omik: On the Origin of Species (Dö licin bidas) äfümükon volfami e licini kobädik lifafomas valik as plän fa nolav päzepöl distöfa natik. Ävestigom i volfami menik e sesukami genik in lebuk: The Descent of Man, and Selection in Relation to Sex (Licin mana e sesukam tefü gen), päsököl fa: The Expression of the Emotions in Man and Animals (Notod senälas pö man e nims). Seks planivestigamas omik päpübons in sekod bukas, ed in buk lätik oma äbepenom talavumis e sekis onsik pro glun.Freeman, R. B. 1977. The Works of Charles Darwin: An Annotated Bibliographical Handlist (Second ed.) Wm Dawson & Sons Ltd. Pekonsulton tü 2006 dekul 15.

Stimü veüt ela Darwin, päsepülom in Lepädanöp di Westminster nilü hiel John Herschell e hiel Isaac Newton.Browne, E. Janet. 2002. Charles Darwin: vol. 2 The Power of Place. London: Jonathan Cape. ISBN 0-7126-6837-3, pad: 497.

 Noets e Literat 

Klad:Moteds ün 1809
Klad:Deadams ün 1882
Klad:Natavans Linglänik
Klad:Lifavans Linglänik
Klad:Yegeds vipabik